Document ID: /roh_data/filtered/fineweb-2-filterrobots_roh.jsonl.gz/27297

Il titel dal commentari en La Quotidiana «Il falliu remiedi el falliu mument» represchenta l'opiniun da blers commentaders en las gasettas svizras. La NZZ scriva per exempel: Ils iniziants hajan bain tutgà il gnerv cun cumbatter il fatg che adina dapli terren svanescha en Svizra. Naufragi hajan ils Giuvens Verds dentant fatg perquai che lur recept na saja nagina schliaziun.
Schliaziuns uschè radicalas - da lubir naginas novas zonas da bajegiar - na veglia la populaziun mo sch'i na giaja betg auter ubain sch'il tipic cumpromiss svizzer na funcziunia betg, commentescha il Blick.
Il commentader da la Südostschweiz avertescha dentant era: Sch'i vegnia vinavant bajegià uschè sparpaglià reageschi il pievel. Il fantastic vid il sistem svizzer saja numnadamein ch'ins possia adina puspè metter en discussiun il tema sche la politica na realiseschia betg consequentamain la lescha per la planisaziun dil territori.
RR novitads 06.00